Diari Oficial de la Generalitat Valenciana


Sumari del DOGV 9597, del 17-05-2023 (2023/5342)

Extracte de l'Ordre 4/2023, de 15 de maig, de la Conselleria de Política Territorial, Obres Públiques i Mobilitat, per la qual es convoquen ajudes per a la modernització d'empreses privades de transport de viatgers prestadores de serveis de transport per carretera i d'empreses privades que intervenen en el transport de mercaderies per carretera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9597

Data del DOGV
:   17-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5342


Data del document
:   15-05-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Extracte

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * legislació

Extracte de l'Ordre 4/2023, de 15 de maig, de la Conselleria de Política Territorial, Obres Públiques i Mobilitat, per la qual es convoquen ajudes per a la modernització d'empreses privades de transport de viatgers prestadores de serveis de transport per carretera i d'empreses privades que intervenen en el transport de mercaderies per carretera. [2023/5342]  
  
BDNS (identif.): 695036.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/695036)  
  
Primer. Objecte  
Convocatòria d'ajudes en règim de concurrència no competitiva per a la modernització d'empreses privades de transport de viatgers prestadores de serveis de transport per carretera i d'empreses privades que intervenen en el transport de mercaderies per carretera, en el marc del Pla de recuperació, transformació i resiliència. Seran actuacions subvencionables les categories de solucions de modernització (article 6 de l'ordre) que estaran sotmeses als requisits establits en les bases reguladores de la subvenció i en la convocatòria.  
  
  
Segon. Bases reguladores  
Les que s'estableixen en capítol III del Reial decret 902/2026, de 25 d'octubre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a la modernització d'empreses privades de transport de viatgers prestadores de serveis de transport per carretera i d'empreses privades que intervenen en el transport de mercaderies per carretera, en el marc del Pla de recuperació, transformació i resiliència; complementades per la 5/2023, de 15 de maig, de la Conselleria de Política Territorial, Obres Públiques i Mobilitat, per la qual es convoquen aquestes ajudes.  
  
Tercer. Beneficiaris i requisits  
Seran destinataris de les ajudes les persones físiques o jurídiques que tinguen la residència fiscal a la Comunitat Valenciana, i complisquen els requisits establits en els articles 14 i 15 del Reial decret 902/2022, de 25 d'octubre, i en l'article 4 de la convocatòria.  
  
Quart. Finançament i quantia  
La dotació de les ajudes regulades per la present convocatòria ascendeix a un import global màxim d'27.664.421 €, assignat a la Comunitat Valenciana en l'annex II del Reial decret 902/2022, de 25 d'octubre. Aquest import serà finançat amb càrrec a l'aplicació pressupostària 35.68.76.85625.5, línia S9077000, del vigent pressupost de despeses. Aquestes ajudes seran objecte de finançament amb el Mecanisme de recuperació i resiliència, establit pel Reglament (UE) 2021/241 del Parlament Europeu i del Consell, de 12 de febrer de 2021, per estar aquest programa inclòs en el component 6 del Pla de recuperació, transformació i resiliència (PRTR).  
  
Cinqué. Forma i termini de presentació de sol·licituds  
La presentació de sol·licituds i la documentació per a l'obtenció de les ajudes es realitzarà, dins dels terminis establits en l'article 9 de la convocatòria, mitjançant tràmit electrònic a través de la seu electrònica de la Generalitat (https://sede.gva.es), apartat «Serveis en línia», o, per als qui intervinguen en el procés de transport de mercaderies com a carregador/descarregador o expedidor/receptor, que siguen persones físiques i que, d'acord amb la Llei 39/2015, d'1 d'octubre, no estiguen obligades a relacionar-se a través de mitjans electrònics amb les administracions públiques, podran presentar les sol·licituds i documentació complementària que dirigisquen als òrgans de les administracions públiques:  
  
a) En el registre electrònic de l'Administració o organisme al qual es dirigisquen, així com en els restants registres electrònics de qualsevol dels subjectes als quals es refereix l'article 2.1 de l'esmentada llei, a través del següent enllaç: https://www.gva.es/es/proc24168.  
b) En les oficines de Correos, en la forma que reglamentàriament s'establisca.  
c) En les representacions diplomàtiques o oficines consulars d'Espanya a l'estranger.  
d) En les oficines d'assistència en matèria de registres.  
e) En qualsevol altre que establisquen les disposicions vigents.  
Cada persona destinatària última podrà triar fins a un màxim de dues solucions de modernització entre les establides com a elegibles en l'annex I per a la seua grandària i tipus d'activitat.  
  
Sisé. Altres dades  
La persona destinatària última haurà d'emprar l'ajuda concedida, el Xec Modernitza, en la contractació de les solucions de modernització incloses en l'article 6 de la convocatòria.  
Per a exercir el dret de cobrament de la subvenció concedida (Xec Modernitza), la persona destinatària última haurà de signar acords de prestació de solucions de modernització amb els proveïdors de solucions de modernització adherits que proporcionen solucions de modernització disponibles en el mercat per a les actuacions subvencionables, i amb els quals haja formalitzat contracte previ.  
Per a signar aquests acords de prestació de solucions de modernització, la persona destinatària última, prèviament, haurà d'haver formalitzat contracte amb el proveïdor de solucions de modernització adherit per a la solució de modernització que desitge adoptar, basat en les actuacions subvencionables.  
Després de la prestació de la solució de modernització, el proveïdor de solucions de modernització adherit, en nom de la persona destinatària última, haurà de presentar la justificació de les accions realitzades consistent en la documentació exigida i les altres proves admeses en dret, si escau, en un termini màxim de dotze mesos des de la data de la resolució de concessió de la subvenció a la destinatària última.  
  
Les persones destinatàries últimes de l'ajuda hauran de complir les obligacions previstes en l'article 13 de la convocatòria.  
Contra l'ordre de convocatòria de les ajudes, que posa fi a la via administrativa es podrà, potestativament, interposar recurs de reposició en el termini d'un mes comptat des de la publicació en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana.  
  
València, 15 de maig de 2023. La consellera de Política Territorial, Obres Públiques i Mobilitat: Rebeca Mariola Torró Soler.